《夜过萧寺》
宋代·胡仲弓

寻僧过野寺，清话捧茶瓯。
幡影风生树，钟声月在楼。
梅花薰纸帐，贝叶看银钩。
为问西来意，因成一夜留。

作者简介：胡仲弓，宋朝诗人。公元一二六六年前后在世]字希圣，清源人，胡仲参之弟。生卒年均不详，约宋度宗咸淳二年前后在世。登进士第为会稽令，老母适至，而已是黜。自后浪迹江湖以终。仲弓工诗，著有苇航漫游稿四卷，《四库总目》传于世。